PATVIRTINTA

Uždaroji akcinė bendrovė „Pasvalio vandenys“

Viešųjų pirkimų komisijos posėdžio protokolu

**SUPAPRASTINTO VIEŠOJO PIRKIMO**

**„USTUKIŲ NUOTEKŲ VALYMO ĮRENGINIŲ PASVALIO R. SAV.,**

**PASVALIO APYLINKIŲ SEN., USTUKIŲ K., STATYBA“**

**ATVIRO KONKURSO SPECIALIOSIOS SĄLYGOS**

**Versija Nr. 1**

**TURINYS**

[1. **Bendra informacija** 2](#_Toc195628233)

[2. **Pirkimo objektas** 2](#_Toc195628234)

[**3.** **Susitikimai su tiekėjais ir objekto apžiūra** 3](#_Toc195628235)

[**4.** **Tiekėjų pašalinimo pagrindai, kvalifikacijos reikalavimai, aplinkos apsaugos vadybos sistemos standartų reikalavimai** 4](#_Toc195628236)

[**5.** **Reikalavimai, susiję su nacionaliniu saugumu** 4](#_Toc195628237)

[**6.** **Specialieji reikalavimai pasiūlymų rengimui ir pateikimui** 4](#_Toc195628238)

[**7.** **Pasiūlymo galiojimo užtikrinimas** 6](#_Toc195628239)

[**8.** **Elektroninis aukcionas** 6](#_Toc195628240)

[**9.** **Pasiūlymų vertinimas** 6](#_Toc195628241)

[**2.** **Sutarties sudarymas** 7](#_Toc195628242)

[Pirkimo sąlygų 1 priedas „Terminai“ 8](#_Toc195628243)

[Pirkimo sąlygų 2 priedas „Techninė specifikacija“ 11](#_Toc195628244)

[Pirkimo sąlygų 3 priedas „Tiekėjų pašalinimo pagrindai“ 11](#_Toc195628245)

[Pirkimo sąlygų 4 priedas „Tiekėjų kvalifikacijos reikalavimai ir reikalavimai laikytis kokybės vadybos sistemos ir aplinkos apsaugos vadybos sistemos standartų“ 11](#_Toc195628246)

[Pirkimo sąlygų 5 priedas „EBVPD“ 11](#_Toc195628247)

[Pirkimo sąlygų 6 priedas „Pasiūlymo forma“ 11](#_Toc195628248)

[Pirkimo sąlygų 7 priedas „Pasiūlymų vertinimo kriterijai ir sąlygos“ 11](#_Toc195628249)

[Pirkimo sąlygų 8 priedas „Deklaracija dėl tiekėjo atsakingų asmenų“ 11](#_Toc195628250)

[Pirkimo sąlygų 9 priedas „Pavyzdinė Deklaracijos dėl atitikties PĮ 58 straipsnio 4¹ dalies nuostatoms forma“ 12](#_Toc195628251)

[Pirkimo sąlygų 10 priedas „Statybos rangos sutartis“ 12](#_Toc195628252)

[Pirkimo sąlygų 11 priedas „Garantijos“ 12](#_Toc195628253)

[Pirkimo sąlygų 12 priedas „Darbų kainų žiniaraštis“ 12](#_Toc195628254)

# **Bendra informacija**

* 1. Perkantysis subjektas – UAB „Pasvalio vandenys”, juridinio asmens kodas 169236961, adresas Panevėžio g. 21, LT-39174 Pasvalys. Perkantysis subjektas yra PVM mokėtojas. PVM mokėtojo kodas LT692369610.
  2. Pirkimas neatliekamas naudojantis centralizuotų pirkimų katalogu (toliau Katalogas), nes Kataloge nėra galimybės įsigyti reikalingų kitų inžinerinių statinių – valyklų – statybos darbų. Kataloge siūlomi darbai neatitinka perkančiojo subjekto poreikių ir perkantysis subjektas gali ir jam reikalingus darbus įsigys efektyviu būdu racionaliai naudodamas tam skirtas lėšas.
  3. Perkantysis subjektas nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas:
     1. kaip nurodyta Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualios redakcijos, galiojusio viešojo pirkimo paskelbimo metu) (toliau – Aprašas) 4.4.1 p., šiuo pirkimu perkamas aplinkosauginis ir aplinkai palankus produktas (nuotekų valymo ir atliekų tvarkymo įrenginiai ir kanalizacijos sistemos), kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.
     2. kaip nurodoma Aprašo 4.3. perkamiems darbams tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Konkretūs aplinkos apaugos kriterijai nustatyti specialiųjų pirkimo sąlygų 4 priede „Tiekėjų kvalifikacijos reikalavimai ir reikalavimai laikytis kokybės vadybos sistemos ir aplinkos apsaugos vadybos sistemos standartų“.
  6. Išankstinis skelbimas apie pirkimą nebuvo paskelbtas.
  7. Pirkime perkantysis subjektas nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šių pirkimo sąlygų dalis.

# **Pirkimo objektas**

* 1. Perkantysis subjektas numato įsigyti Ustukių nuotekų valymo įrenginių Pasvalio r. sav. statybos (rekonstrukcijos – darbų rūšis tikslinama atliekant projektavimą) darbai (toliau – Darbai), siekdamas sudaryti su tiekėju (toliau – Tiekėjas, Rangovas) sutartį. Reikalavimai šiems darbams, paslaugoms yra nurodyti techninėje specifikacijoje, kuri yra pateikiama specialiųjų pirkimo sąlygų 2 priede. Rangovas turės parengti statinio projektą (atlikti visus su tuo susijusius tyrimus, tyrinėjimus, derinimus ir veiksmus), pradėti, atlikti ir užbaigti darbus, parengti su tuo susijusius reikalingus dokumentus.
  2. Pirkimo objektas į dalis neskaidomas. Pasiūlymai turi būti teikiami visam pirkimo objektui („Techninė specifikacija“ nurodytam paslaugų ir darbų kiekiui – apimčiai). Pagal PĮ 40 str. taikymo išaiškinimus, pirkimo objektą kokiu nors pagrindu galima, bet ne privaloma, skaidyti į smulkesnes dalis ar į atskirus pirkimus. Šiuo konkrečiu atveju perkantysis subjektas vykdo vieną bendrą technine ir technologine prasme vientisą objekte – projektą – numato parengti projektą ir jo pagrindu atlikti nuotekų valymo įrenginių statybos darbus. Perkantysis subjektas priėmė motyvuotą ir pagrįstą sprendimą (PĮ 28 str. 2 d.) statinio statybos darbų ir statinio projektavimo paslaugų pirkimo objekto neskaidyti į dalis. Įvertinant objekto specifiką, pirkimo objekto, projekto tikslus, siekiant geriausio rezultato pasiekimo (nuotekų išvalymo iki reikalaujamų rodiklių ir efektyviausio nuotekų valyklos eksploatavimo) – projektavimo ir statybos darbus turi atlikti tas pats tiekėjas. Tik projektavimą ir darbus perkant kartu (ypač, kai STR1.04.04:2017 „Statinio projektavimas, projekto ekspertizė“ 47.1 p. nurodo, kad „kai projekto įgyvendinimui taikomas Viešųjų pirkimų įstatymas [5.5], rangovas parenkamas pagal techninį darbo projektą“) galės būti pasiūlytas ir atrinktas efektyviausias, ekonomiškiausias sprendinys bei užtikrintas jo sėkmingas įgyvendinimas. Statinio projektavimą ir statybos darbus perkant vienu pirkimu sutaupomas laikas – rangovas turės galimybę numatyti efektyviausius darbų etapus, parinkti geriausias priemones ir būdus greitam ir kokybiškam darbų atlikimui, taip taupomi tiek tiekėjų (rangovo), tiek perkančiojo subjekto resursai. Išskaidžius pirkimą ir projektavimo bei statybos darbus įsigijus iš skirtingų tiekėjų objektas taptų sudėtingai įgyvendinimu ir komplikuotu: nepasiekus galutinio rezultato – nuotekų išvalymo efektyvumo – būtų sudėtinga atskirti ir atriboti projektuotojo ir rangovo atsakomybes, būtų sudėtinga ar net neįmanoma nustatyti, kurio tiekėjo (projektą rengusio ar statybos darbus vykdžiusio) kaltė dėl nepasiekto norimo rezultato. Projektavimą ir statybą perkant kartu visa rizika perkeliama Rangovui, kuris yra kartu ir darbų rangovas ir projektuotojas ir tai ženkliai sumažinama netinkamą viso projekto neįgyvendinimo ir nustatytų galutinių tikslų nepasiekimo riziką ir sudaro visas sąlygas taikyti atsakomybes dėl trūkumų ištaisymo, jei tai būtų reikalinga. Paminėtina ir tai, kad projektavimo ir statybos darbų pirkimus vykdant atskirai, nebūtų užtikrintas ir racionalus lėšų panaudojimas, sutarties, o ir viso projekto įvykdymas išbrangtų, pasunkėtų, taptų techniškai sudėtingas; skirtingų tiekėjų koordinavimas reikalauja daugiau žmogiškųjų išteklių.
  3. Darbus numatoma finansuoti perkančiojo subjekto ir Europos Sąjungos struktūrinių fondų lėšomis.
  4. Perkantysis subjektas pirkime netaiko reikalavimų (kriterijų) dėl statinio informacinio modelio taikymo.
  5. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  6. Darbų atlikimo trukmė – Galutinis terminas – 24 mėn. (24 mėn. yra bendras terminas, per kurį turi būti: 1) parengtas statinio projektas (visi jo reikalingi etapai, gautas statybą leidžiantis dokumentas ir kiti leidimai, leidžiantis norminių aktų nustatyta tvarka pradėti ir vykdyti darbus) 2) atlikti visi statybos rangos darbai (įskaitant ir reikalingus paleidimo ir derinimo darbus)). Į bendrą terminą nepatenka perkančiojo subjekto įsipareigojimas galutiniai apmokėti už Darbus.
  7. Darbų atlikimo terminas gali būti pratęstas Pirkimo sąlygų 10 priedo „Statybos rangos sutartis“ Bendrųjų sąlygų 11.2 p. (ir kituose punktuose) nurodytais atvejais, bet tik maksimaliam galimam Pirkimo sąlygų 11 priedo „Statybos rangos sutartis“ Specialiosiose sąlygose nurodytam terminui.

# **Susitikimai su tiekėjais ir objekto apžiūra**

* 1. Perkantysis subjektas nerengs susitikimo su tiekėjais dėl pirkimo sąlygų paaiškinimo.
  2. Perkantysis subjektas suteiks galimybę apžiūrėti objektą (Darbų atlikimo vietą).Tiekėjai, norintys apžiūrėti objektą, turi specialiųjų pirkimo sąlygų 1 priede nustatytais terminais pateikti prašymą, nurodydami pageidaujamą apžiūros laiką. Perkantysis subjektas turi teisę su tiekėju suderinti kitą, nei jo prašyme nurodytas susitikimo laiką. Objekto (Darbų vietos) apžiūros metu į tiekėjo klausimus nebus atsakoma ir visi klausimai ir prašymai paaiškinti turi būti pateikti šiose sąlygose nustatyta tvarka.

# **Tiekėjų pašalinimo pagrindai, kvalifikacijos reikalavimai, aplinkos apsaugos vadybos sistemos standartų reikalavimai**

* 1. Tiekėjas, dalyvaujantis pirkime, privalo neturėti tiekėjo pašalinimo pagrindų, nurodytų specialiųjų pirkimo sąlygų 3 priede, turi tenkinti kvalifikacijos reikalavimus bei privalo laikytis aplinkos apsaugos ir kokybės vadybos sistemos (-ų) standartų reikalavimų, nurodytų specialiųjų pirkimo sąlygų 4 priede. Šiems reikalavimams patikrinti bus naudojamas Europos bendrasis viešojo pirkimo dokumentas (toliau – EBVPD). EBVPD forma yra pateikta specialiųjų pirkimo sąlygų 5 priede. EBVPD pasiekiamas adresu https://ebvpd.eviesiejipirkimai.lt/espd-web/filter?lang=lt. EBVPD tiekėjas turi pateikti vadovaudamasis PĮ 59 straipsnyje nustatytais reikalavimais. Perkančiajam subjektui atlikus EBVPD patikrinimo procedūrą, patikrinus pasiūlymus **ir išrinkus galimą laimėtoją, tik jo yra prašomi dokumentai, patvirtinantys specialiųjų pirkimo sąlygų 3 ir 4 prieduose išdėstytus reikalavimus**.
  2. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.
  3. Tiekėjams nustatomi kvalifikacijos reikalavimai ir reikalavimai dėl aplinkos apsaugos ir kokybės vadybos sistemos (-ų) standartų laikymosi, ir jų atitiktį patvirtinantys dokumentai nurodyti specialiųjų pirkimo sąlygų 4 priede.

# **Reikalavimai, susiję su nacionaliniu saugumu**

* 1. Perkantysis subjektas atmes tiekėjo pasiūlymą, jei bus tenkinama bent viena PĮ 58 straipsnio 41 dalies 1-6 punktuose nurodytų sąlygų.
  2. Tiekėjas kartu su pasiūlymu turi pateikti laisvos formos atitikties deklaraciją dėl atitikties PĮ 58 straipsnio 41 dalies 1, 2, 3 ir 6 punktams.Dėl deklaracijoje nurodytų sąlygų nebuvimo Tiekėjas kartu su pasiūlymu turi pateikti paties Tiekėjo, ūkio subjektų grupės kiekvieno nario (jeigu pasiūlymą teikia ūkio subjektų grupė), subtiekėjo (-ų), ūkio subjekto (-ų), kurio (-ių) pajėgumais remiamasi, laisvos formos atitikties deklaracijas (Pavyzdinė Deklaracijos dėl atitikties PĮ 58 straipsnio 4¹ dalies nuostatoms forma yra pateikta specialiųjų pirkimo sąlygų 9 priede.)
  3. Perkančiajam subjektui kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti jo deklaracijoje nurodytą informaciją patvirtinančius, VPĮ 51 straipsnio 12 dalyje nurodytus (vieną ar kelis) ar kitus Perkančiajam subjektui priimtinus dokumentus. Tokių dokumentų Perkantysis subjektas gali prašyti bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

# **Specialieji reikalavimai pasiūlymų rengimui ir pateikimui**

* 1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma. Specialiųjų sąlygų 3 ir 4 prieduose nurodytų dokumentų bus reikalaujama tik iš galimo laimėtojo. Atsižvelgiant į tai, kad Perkantysis subjektas pasiūlymus vertins pagal kainos ar sąnaudų ir kokybės santykio kriterijų, ir jos pasirinkti vertinti pasiūlymo ekonominio naudingumo kriterijai yra kiekybiškai įvertinami, pasiūlymą ir visus jo priedus reikalaujama pateikti viename voke.
  2. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
     1. užpildyta ir pasirašyta Pasiūlymo forma pagal specialiųjų pirkimo sąlygų 6 priedą;
     2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
     3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
     4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
     5. pasiūlymo galiojimą užtikrinantis dokumentas (jeigu reikalaujama);
     6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
     7. jei tiekėjas pasitelkia subtiekėjus (ir jie yra žinomi), subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     8. jei tiekėjas pasitelkia kvazisubtiekėją, tiekėjo ir kvazisubtiekėjo deklaracija ar kitas dokumentas, patvirtinantis asmens sutikimą ir tiekėjo ketinimą asmenį įdarbinti, jei pasiūlymas bus pripažintas laimėjusiu;
     9. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 4 priede nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei perkantysis subjektas minimame priede kelia tokius kvalifikacijos reikalavimus ir reikalauja prisiimti solidarią atsakomybę);
     10. deklaracija (-os) dėl tiekėjo atsakingų asmenų (pagal specialiųjų pirkimo sąlygų 8 priedą);
     11. laisvos formos pasirašyta, pagal PĮ 58 straipsnio 4¹ dalies reikalavimus atitikties deklaracija (pavyzdinė forma pateikta specialiųjų pirkimo sąlygų 9 priede);
     12. Informacija pagal specialiųjų pirkimo sąlygų 7 priedą;
     13. Visa prašoma informacija ir dokumentai, nurodyti techninėje specifikacijoje (specialiųjų pirkimo sąlygų 2 priedas).
     14. Parengtos ir užpildytos „Vartojamų reagentų kiekio garantija“, „Vartojamos energijos kiekio garantija“, „Technologinio proceso garantija“ (pagal specialiųjų pirkimo sąlygų 11 priedą).
     15. Pagal specialiųjų pirkimo sąlygų 12 priedą parengtas ir užpildytas „Darbų kainų žiniaraštis“.
  3. Pasiūlymas turi būti pasirašytas. Jis gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, jis turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  4. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  5. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos ir daugiau (bet ne daugiau kaip keturių) skaičių po kablelio tikslumu. Kainą sudarančios kainos sudedamosios dalys nurodomos kartu su pasiūlymu privalomu pateikti Darbų kainų žiniaraštyje, parengtame pagal specialiųjų sąlygų 12 priedu. Nepateikus šio privalomo priedo tiekėjo pasiūlymas laikomas netinkamu ir neatitinkančių pirkimo dokumentų reikalavimų ir atmetamas.
  6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# **Pasiūlymo galiojimo užtikrinimas**

* 1. Tiekėjas privalo užtikrinti savo pasiūlymo galiojimą ne mažesne kaip 3000 (trys tūkstančiai) Eur vienu iš šių būdų:
     1. Lietuvos Respublikoje ar užsienyje registruoto banko ar kitos finansų institucijos garantija (pirmo pareikalavimo).
     2. Užstatu, jį pervedant (sumokant) į perkančiojo subjekto sąskaitą **Nr. LT87 7300 0101 4356 4989**.
  2. Dalyvis netenka pasiūlymo galiojimo užtikrinimo esant bent vienai šių sąlygų:
     1. Pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);
     2. Perkančiajam subjektui paprašius pagrįsti neįprastai mažą kainą, tiekėjas nepateikia jokio pagrindimo;
     3. tiekėjas iki perkančiojo subjekto nurodyto termino pabaigos nepateikia prašomos informacijos dėl pateikto pasiūlymo patikslinimo, papildymo arba paaiškinimo, ar aritmetinių klaidų ištaisymo, nepateikia prašomų pašalinimo pagrindų nebuvimo ir/ar kvalifikaciją pagrindžiančių dokumentų;
  3. Pasiūlymo galiojimo užtikrinimą patvirtinančiame dokumente (garantijoje) turi būti nurodytas banko ar kitos finansų institucijos įsipareigojimas neatšaukiamai ir besąlygiškai sumokėti Perkančiajam subjektui garantijoje nurodytą sumą (kuri ne mažesnė, nei nurodyta 7.1 p.) per 10 (dešimt) darbo dienų po pirmo raštiško pareikalavimo, neprivalant pagrįsti savo reikalavimų, tik savo rašte nurodžius, kad yra viena ar kelios iš 7.2 punkte nurodytų aplinkybių, nurodydamas tą aplinkybę ar aplinkybes.
  4. Prieš pateikdamas užtikrinimą patvirtinantį dokumentą, dalyvis gali prašyti perkančiojo subjekto patvirtinti, kad jis sutinka priimti jo siūlomą užtikrinimą patvirtinantį dokumentą. Tokiu atveju perkantysis subjektas atsako dalyviui ne vėliau kaip per specialiųjų pirkimo sąlygų 1 priede nustatytą terminą. Šis patvirtinimas iš perkančiojo subjekto neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Perkančiajam subjektui arba kitiems ūkio subjektams, ar netinkamai juos vykdė.
  5. Perkantysis subjektas gali prašyti dalyvius pratęsti pasiūlymo galiojimo užtikrinimo laiką iki konkrečiai nurodytos datos.
  6. Pasiūlymo galiojimo užtikrinimas dalyviui grąžinamas (arba atsisakoma teisių į jį) per specialiųjų pirkimo sąlygų 1 priede nustatytą terminą įvykus bent vienai iš šių sąlygų:
     1. pasibaigia pasiūlymų užtikrinimo galiojimo laikas ir dalyvis jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);
     2. įsigalioja pasirašyta sutartis;
     3. nutraukiamos pirkimo procedūros.

# **Elektroninis aukcionas**

* 1. Perkantysis subjektas pirkime netaikys elektroninio aukciono.

# **Pasiūlymų vertinimas**

* 1. Perkantysis subjektas ekonomiškai naudingiausią pasiūlymą išrenka pagal kainos ar sąnaudų ir kokybės santykio kriterijų. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų 7 priede „Pasiūlymų vertinimo kriterijai ir sąlygos“.
  2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  3. Perkantysis subjektas atmes tiekėjo pasiūlymą pagrindais, nustatytais Bendrųjų pirkimų sąlygų 18 skyriuje „Pasiūlymų atmetimo pagrindai“, o taip pat, jeigu:
     1. dalyvis pasiūlymą pateikė ne CVPIS priemonėmis, arba pateikė pavėluotai, t. y. pasibaigus nustatytam terminui;
     2. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[[1]](#footnote-2) (pvz., nepateikta(-os) užpildyta (-os) Pasiūlymo forma(-os) pagal specialiųjų pirkimo sąlygų 6 priedą, nepateiktas informacija, reikalaujama pagal specialiųjų pirkimo sąlygų 7 priedą, nepateiktas dokumentas (-ai) ir/ar informacija, kaip reikalaujamas pagal šių pirkimo sąlygų 6.2.13, 6.2.14, 6.2.15 p.);
     3. dalyvis neatsakinėja į perkančiojo subjekto užklausimus dėl tiekėjų pašalinimo pagrindų nebuvimą, kvalifikacijos reikalavimų, aplinkos apsaugos vadybos ir kokybės sistemos standartų reikalavimų atitiktį patvirtinančių duomenų patikslinimo, trūkstamų ar netikslių dokumentų pateikimo ar patikslinimo, dėl pasiūlymo paaiškinimo ar dėl neįprastai mažos kainos pagrindimo;
     4. dalyvis per perkančiojo subjekto nurodytą terminą tinkamai neištaisė pasiūlyme nurodytų aritmetinių klaidų;
     5. dalyvis apie nustatytų reikalavimų atitikimą pateikė melagingą informaciją, kurią perkantysis subjektas gali įrodyti bet kokiomis teisėtomis priemonėmis;
     6. dalyvis pateikė daugiau kaip vieną pasiūlymą, arba ūkio subjektų grupės narys dalyvauja teikiant kelis pasiūlymus.

# **Sutarties sudarymas**

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 10 priede „Statybos rangos sutartis“.

\_\_\_\_\_\_\_\_\_\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil. Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkantysis subjektas turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 6 (šešios) dienos iki pasiūlymų pateikimo termino pabaigos |  |
| 4. | Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip: | 4 (keturios) dienos iki pasiūlymų pateikimo termino pabaigos |  |
| 5. | Objekto apžiūra vykdoma | Tiekėjui, norinčiam apžiūrėti objektą, CVP IS priemonėmis pateikus prašymą ne vėliau kaip 6 (šešios) dienos iki pasiūlymų pateikimo termino pabaigos, su Perkančiuoju subjektu suderintu laiku. |  |
| 6. | Perkantysis subjektas rengs susitikimus su tiekėjais dėl pirkimo sąlygų paaiškinimo | NETAIKOMA |  |
| 7. | Tiekėjai turi pateikti prekių pavyzdžius | NETAIKOMA |  |
| 8. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
| 9. | Perkantysis subjektas atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos |  |
| 10. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos |  |
| 11. | Perkantysis subjektas informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
| 12. | Perkantysis subjektas pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 13. | Perkantysis subjektas, pirkimo dalyviui raštu paprašius, jam pateikia PĮ 68 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
| 14. | Tiekėjas turi teisę pateikti pretenziją perkančiajam subjektui, pateikti prašymą ar pareikšti ieškinį teismui ne vėliau kaip per | 5 (penkias) darbo dienas nuo perkančiojo subjekto pranešimo raštu apie jo priimtą sprendimą išsiuntimo tiekėjams dienos arba nuo paskelbimo apie perkančiojo subjekto priimtus sprendimus dienos, jei PĮ nenumato reikalavimo raštu informuoti tiekėjus apie perkančiojo subjekto priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 15. | Perkantysis subjektas privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 16. | Jeigu perkantysis subjektas per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkantysis subjektas turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
| 17. | Perkantysis subjektas negali sudaryti sutarties anksčiau kaip po | 5 (penkių) darbo dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
| 18. | Jeigu suinteresuotas dalyvis paprašys perkančiojo subjekto pateikti laimėjusį pasiūlymą | PĮ 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, PĮ 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

## Pirkimo sąlygų 2 priedas „Techninė specifikacija“

**Techninė specifikacija (*pdf* formatu) ir jos priedai yra pateikta atskiru dokumentu prie pirkimo.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 3 priedas „Tiekėjų pašalinimo pagrindai“

**Tiekėjų pašalinimo pagrindai yra pateikiami atskirame dokumente, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 4 priedas „Tiekėjų kvalifikacijos reikalavimai ir reikalavimai laikytis kokybės vadybos sistemos ir aplinkos apsaugos vadybos sistemos standartų“

**Tiekėjų kvalifikacijos reikalavimai ir reikalavimai laikytis kokybės vadybos sistemos ir aplinkos apsaugos vadybos sistemos standartų, yra pateikiami atskirame dokumente, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 5 priedas „EBVPD“

**„Europos bendrasis viešųjų pirkimų dokumentas“ (EBVPD) .*xml* formatu pateikiamas atskiroje rinkmenoje.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 6 priedas „Pasiūlymo forma“

**Pasiūlymo forma tiekėjams pildyti yra pateikta atskiru dokumentu, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 7 priedas „Pasiūlymų vertinimo kriterijai ir sąlygos“

**Pasiūlymo vertinimo kriterijai ir sąlygos yra pateikti atskiru dokumentu, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 8 priedas „Deklaracija dėl tiekėjo atsakingų asmenų“

**Deklaracijos dėl tiekėjo atsakingų asmenų forma tiekėjams pildyti yra pateikta atskiru dokumentu, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 9 priedas „Pavyzdinė Deklaracijos dėl atitikties PĮ 58 straipsnio 4¹ dalies nuostatoms forma“

**Pavyzdinė Deklaracijos dėl atitikties PĮ 58 straipsnio 4¹ dalies nuostatoms forma yra pateikta atskiru dokumentu, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 10 priedas „Statybos rangos sutartis“

**Statybos rangos sutartis (Bendrosios ir Specialiosios sąlygos) (projektas) yra pateiktas atskiru dokumentu, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 11 priedas „Garantijos“

**„Vartojamų reagentų kiekio garantija“, „Vartojamos energijos kiekio garantija“ ir „Technologinio proceso garntija“ yra pateikiama atskirame dokumente, .*docx* formatu.**

\_\_\_\_\_\_\_\_\_\_\_\_\_\_\_\_\_\_\_\_

## Pirkimo sąlygų 12 priedas „Darbų kainų žiniaraštis“

**Darbų kainų žiniaraštis pateiktas .*xls* formatu.**

\_\_\_\_\_\_\_\_\_\_\_\_\_\_\_\_\_\_\_\_

1. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-2)